(क) आधुनिक पूर्वार्ध काल (1971 से 1990) : इस काल में लघुकथा पर बहुत कुछ कार्य हुआ और लघुकथा की नींव पक्की हुई। इस काल में लघुकथा एक लघुकथा के नाम से जानी गई एवं एक निर्विवाद साहित्यिक विधा का दर्जा दिया गया। इसी काल में अनेक लघुकथाकार सामने आये और असंख्य लघुकथाएँ लिखी गई जिनमें से ज्यादातर तो हास्य, व्यंग्य बनकर रह गई और लघु पत्रिकाओं की एक बाढ़ सी आ गई जिन्होंने लघुकथा छापने के नाम पर एक पेशा सा अपना लिया। लघुकथा संग्रह एवं सहयोगी आधार पर लघुकथा संकलन भी खूब प्रकाशित हुए। फिर भी लघुकथा के लिए इस दौरान बहुत कुछ किया गया। लघुकथा आयोजन, लघुकथाकार सम्मेलन एवं लघुकथा विषय पर आलेख लिखना और बहसबाजी ने लघुकथा का रूप सँवारने में एक अहम भूमिका निभाई। इसे अगर लघुकथा का स्वर्णकाल कहा जाये तो कोई अतिशयोक्ति नहीं होगी।